APROBACIÓN DA LISTA DEFINITIVA DOS CENTROS DE FP CON CICLOS MEDIOS DA PROVINCIA DE PONTEVEDRA PARA A FORMACIÓN DUN CONSORCIO DE MOBILIDADE DENTRO DO PROXECTO "PRACTICUM DEPO 2021" QUE SE PRESENTARÁ NA CONVOCATORIA ERASMUS+2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/02/2021)

MCC A Deputada Delegada, no uso das facultades delegadas pola Presidencia, dita a seguinte Resultando que, con data 18 de xanerio de 2021, o Xefe do Servizo de Promoción de Emprego e Desenvolvemento Local, coa conformidade da Sra. Alin Marian Elorriaga Japa, Dna. Silvia Fatima Hourcade Valeije, informa que: A Deputación de Pontevedra ten previsto presentar unha proposta ao SEPIE (Servizo Español para a Internacionalización da Educación) dentro do programa Erasmus+ para persoas recentemente tituladas de ciclos medios de formación profesional de grao medio da provincia de Pontevedra. Visto o interese do alumnado dos centros educativos que forman parte dos consorcios dos proxectos Erasmus+ PRACTICUM DEPO entre os anos 2015 e 2020, o nivel de execución dos mesmos, así como a solicitude formal dos membros do consorcio do proxecto PRACTICUM DEPO 2020 en solicitar un novo proxecto para a convocatoria 2021, a Deputación de Pontevedra considerou positivo para o desenvolvemento de iniciativas de mobilidade para o estudantado de ciclos medios de Formación Profesional da provincia de Pontevedra dar continuidade a programas de mobilidade e, polo tanto, ten previsto presentar unha nova proposta ao SEPIE dentro do programa Erasmus+ para persoas recentemente tituladas e docentes e persoal de ciclos medios de formación profesional da provincia de Pontevedra. Na convocatoria correspondente indicouse o seguinte: Para aquelas mobilidades que quedasen sen asignar e para as que non exista acordo, o Comité de Mobilidade da Deputación determinará, por motivos de estratexia e xestión do proxecto, as familias e os centros elixidos, despois dunha reunión con todos os centros para consensuar os criterios que se seguirán para tomar esa decisión. Con data 27 de novembro do 2020 publicouse no BOPPO o anuncio do procedemento de adhesión de centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2021” que se presentará na convocatoria Erasmus+ 2020, no que se concede un prazo de 15 días hábiles para que os centros presenten as solicitudes. Rematado o prazo o 21 de decembro presentáronse 38 solicitudes de centros de FP da provincia de Pontevedra, publicándose a aprobación do listado provisional no BOPPO e na páxina web o día 22 de xanerio de 2021. Con data 05 de febreiro do 2021 finalizou o prazo establecido para a presentación de alegacións. Durante este período o centro IES A Xunqueira I excluido do listado provisional, presenta de novo a solicitude de adhesión, conforme a cláusula 8 da convocatoria. Transcurrido este tempo procédese a aprobación da listaxe definitiva Regulamento (UE) Nº 1288/2013 do Parlamento Europeo e do Consello de 11 de decembro de 2013, polo que se crea o programa Erasmus+ de educación, formación, xuventude e deporte da Unión, así como os programas de traballo anuais de Erasmus+ para 2016, 2017, 2018, 2019, 2020 e Convocatoria de Propostas 2021. Resolución Presidencial con nº de rexistro 2019012988 de data 15/07/2019 a través da que se delegan as competencias en materia de proxectos europeos en Dª Ana Paula Croche Contelles. Resolución Presidencial con nº de rexistro 2019014186 de data 01/08/2019 a través da que se resolve concretar as atribucións nos distintos centros e áreas de servizo nas que se estrutura a Deputación, a través da que se concretan a as atribucións de Dª Iria Lamas Salgueiro en materia de proxectos europeos, coordinando as solicitudes de fondos europeos e a execución de proxectos. En base aos antecedentes e fundamentos xurídicos sinalados nos apartados anteriores, Aprobar a lista definitiva dos centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2021” que se presentará na convocatoria Erasmus+ 2021. A lista definitiva deberase publicar no BOPPO e na páxina web da Deputación de Pontevedra. Por todo o exposto, RESOLVO de conformidade coa precedente proposta. O xefe do Servizo de Promoción de Emprego e Desenvolvemento Local Vº e Pce.: A Deputada Delegada Asinado dixitalmente á marxe Listado definitivo de centros de FP con ciclos medios da provincia de Pontevedra para a formación dun consorcio de mobilidade dentro do proxecto Practicum Depo 2021